Съобщение

На 13 февруари т.г. в офиса на браншовата камара се проведе среща с ръководители на Британо-Българската бизнес асоциация, на която бяха обсъдени възможностите за разширяване на сътрудничеството между български машиностроителни фирми и английски компании.


Уточнени бяха направленията на дейност, по които двете организации ще си сътрудничат, в т.ч. за по-сериозно присъствие на български машиностроителни фирми на пазарите във Великобритания.

В срещата от страна на ББКМ участие взеха г-н Илия Келешев – председател и г-жа Цветана Янкова.

От страна на Британо-Българската бизнес асоциация – г-жа Десислава Митева-Изпълнителен директор, г-жа Елена Йорданова-Мениджър Комуникации и Търговия и г-н Юлиян Михов- член на Съвета.

